6. ΒΑΣΙΛΙΚΟΝ ΔΙΑΤΑΓΜΑ της 31 Οκτ./27 Νοεμ. 1953 (ΦΕΚ Α΄  338) Περί επεκτάσεως της Νομοθεσίας του Ταμείου Ασφαλίσεως Ναυτικών Πρακτόρων και Υπαλλήλων εις άπασαν την Δωδεκάνησον. Έχοντες υπ’ όψιν: α)Τας διατάξεις της παρ. 3 του άρθρ. 15 του Νόμ. ΔΡΛΔ΄ του 1913 «περί προσωρινής Διοικήσεως των στρατιωτικώς κατεχομένων χωρών» ως ούτος ετροποποιήθη και συνεπληρώθη δια των άρθρ. 9 και 10 του Ν.Δ. 218/1947 και β)Την υπ’ αριθ. 599/1953 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Επεκτείνεται και εφαρμόζεται εφ’ ολοκλήρου της Δωδεκανήσου άπασα η Νομοθεσία η διέπουσα το Ταμείον Ασφαλίσεως Ναυτικών Πρακτόρων και Υπαλλήλων. Άρθρ.2.-Η ισχύς του παρόντος άρχεται από της πρώτης του μηνός του μεθεπομένου της δημοσιεύσεως αυτού εις την Εφημερίδα της Κυβερνήσεως. 